b'\n_START_ARTICLE_\nSimpleks (kommunikation)\n_START_SECTION_\nDatakommunikation\n_START_PARAGRAPH_\nInden for datakommunikation bruges udtrykket ogs\xc3\xa5 om en kommunikationsforbindelse, der kun kan transportere data den ene vej, i mods\xc3\xa6tning til halv-dupleks, hvor man p\xc3\xa5 skift kan sende data den ene og den anden vej, og fuld-dupleks, der tillader at data sendes i begge retninger samtidig. _NEWLINE_Tv er et eksempel p\xc3\xa5 simpleks i praksis. Hvis der sker transmissionsfejl i en simpleks-forbindelse, har modtageren ikke mulighed for at anmode om at f\xc3\xa5 informationen gensendt, og afsenderen kan ikke f\xc3\xa5 bekr\xc3\xa6ftelse p\xc3\xa5, at informationen er modtaget.\n_START_SECTION_\nKommunikationselektronik\n_START_PARAGRAPH_\nIndenfor kommunikationselektronikken anvendes simpleks om en taleforbindelse, der kun virker \xc3\xa9n vej ad gangen, som f.eks. en traditionel radiokommunikation (walkie-Talkie). En dupleksforbindelse tillader, at man taler i munden p\xc3\xa5 hinanden som i en telefon. For en radioforbindelse kr\xc3\xa6ver dette s\xc3\xa6dvanligvis 2 radiokanaler og et duplexfilter. Visse steder, f.eks. i samtaleanl\xc3\xa6g, st\xc3\xb8der man p\xc3\xa5 en simpleksteknik, der er styret efter, hvem der taler h\xc3\xb8jest (s\xc3\xa5 en normal samtale f\xc3\xb8les som dupleks). Dette princip kaldes semidupleks.'